en en da da da ro da da sv da da da de da da da da da da da da da da da da da da en da da da da da lb da da da da de sv eo de zh da en da de de it da
Senior Corporate Lawyer - Talent Attract
Er du jurist eller advokat med drive og stor erfaring på det erhvervsjuridiske område og drømmer du om en hverdag, hvor du bliver udfordret fagligt hver dag og stadig har mulighed for en god work-life-balance? Så har du her muligheden for at blive en del af et internationalt, moderne og innovativt advokatkontor med fladt hierarki og mange muligheder for personlig og faglig udvikling.
360 Law Firm søger lige nu endnu en stærk profil til deres team af jurister og advokater, som hver dag er danske og udenlandske virksomheders eksperter inden for erhvervsretten. Du vil blive en del af et team, der brænder for at yde den bedste service for kunder hver dag. Din hverdag vil være foranderlig og du vil have din daglige gang på kontoret, du kan arbejde hjemme hos dig selv eller i perioder ude hos vores kunder.
Vi forestiller os, at du er uddannet cand.jur., cand.merc.jur. eller advokat og at du har mindst 5 års erfaring – meget gerne mere. Derudover har du bred erfaring inden for erhvervsretten enten fra et andet advokatkontor eller fra en privat virksomhed. Da der løbende er mange forskelligartede opgaver, som fordeles mellem kollegerne efter ekspertise, interesse og erfaringsniveau, er det ikke afgørende, hvad dine specialer er, men vi ser gerne, at du er stærk inden for flere forskellige områder.
Du kan f.eks. være specialist inden for M&A, skat, ansættelsesret, selskabsret, kontraktsret eller GDPR. Det vigtigste er, at du har:
Minimum 5 års erfaring
Bred viden inden for erhvervsretten
Taler og skriver dansk og engelsk
Har det rette mindset til at arbejde i en ung virksomhed i rivende udvikling
Dine daglige opgaver vil afhænge af din ekspertise og du kan forvente at få spændende og udfordrende opgaver, som passer til dit erfaringsniveau.
Dine ansættelsesvilkår forhandles individuelt, så det passer til dine ønsker.
Lønnen er konkurrencedygtig på markedet og vil blive forhandlet individuelt baseret på dit erfaringsniveau.
Da 360 Law Firm har kunder i hele landet, er det ikke afgørende, hvor du er bosat. Det afgørende er, at du er fleksibel og indstillet på at deltage i tavlemøder og andre aktiviteter på kontoret i København.
360 Law Firm er et ungt advokatkontor, som er i rivende udvikling. De fleste kunder er udenlandske virksomheder, men der er også en del danske virksomheder iblandt.
Der er stor fleksibilitet i virksomheden og der forventes, at du er det samme. Der er gode udviklingsmuligheder internt og du kan drive din egen udvikling i den retning, du ønsker. Det innovative mindset er gennemgående i hele virksomheden og det vil derfor være muligt at tage styring på projekter og initiativer, som du selv har igangsat.
360 Law Firm har til huse i Nordhavnen med en fantastisk udsigt over vandet og åbne, indbydende og lyse lokaler, som netop er blevet istandsat. Du får din egen arbejdsplads på kontoret, men du kan også vælge at arbejde i vores lækre lounge-område eller fra dit hjemmekontor.
Du kan læse mere om 360 Law Firm på deres hjemmeside her: https://da.360-lawfirm.com/
Er du interesseret i stillingen, kan du sende CV via linket her på siden. Vi forventer, at der sker ansættelse til opstart i 1. kvartal 2022.
Har du spørgsmål til stillingen, er du velkommen til at henvende dig til rekrutteringskonsulent Stine Rasmussen på tlf.: 2972 5683 eller mail: stiner@servicebureau.dk.
30. oktober 2022 00:00
Denne rekrutteringsproces kører gennem platformen Talent Attract.
Jægersborg Alle 1, 2920 Charlottenlund
+45 ‭222 777 52
Vi bruger cookies til at optimere brugeroplevelsen, målrette markedsføring og relaterede formål. Jeg accepterer